

**"Халықты жұмыспен қамту туралы" Қазақстан Республикасының Заңына өзгерiстер мен толықтыру енгiзу туралы" Қазақстан Республикасы Заңының жобасы туралы**

Қазақстан Республикасы Үкіметінің 2003 жылғы 2 шілдедегі N 637 қаулысы

      Қазақстан Республикасының Үкiметi қаулы етеді:

      "Халықты жұмыспен қамту туралы" Қазақстан Республикасы Заңына өзгерiстер мен толықтыру енгізу туралы" Қазақстан Республикасы Заңының жобасы Қазақстан Республикасының Парламентi Мәжiлiсiнің қарауына енгізілсін.

*Қазақстан Республикасының*

*Премьер-Министрі*

Жоба

 **"Халықты жұмыспен қамту туралы" Қазақстан Республикасының Заңына өзгерiстер мен толықтыру енгiзу туралы"**
**Қазақстан Республикасының Заңы**

**1-бап.**  "Халықты жұмыспен қамту туралы" 2001 жылғы 23 қаңтардағы Қазақстан Республикасының Заңына (Қазақстан Республикасы Парламентiнiң Жаршысы, 2001 ж., N 3, 154-құжат) мынадай өзгерiстер мен толықтыру енгiзілсiн:

      6-баптың 2-тармағының 6) тармақшасы мынадай редакцияда жазылсын:

      "6) Қазақстан Республикасының аумағында еңбек қызметiн жүзеге асыру үшiн шетелдiк жұмыс күшiн тартуға арналған квотаны Қазақстан Республикасының Yкiметi белгiлеген шегiнде облыстар, Астана мен Алматы қалаларының арасында бөлуге";

      7-бап мынадай мазмұндағы 5-1) тармақшамен толықтырылсын:

      "5-1) тиiстi әкiмшілік-аумақтық бiрлiктiң аумағында еңбек қызметiн жүзеге асыру үшiн орталық атқарушы орган бөлген квота шегiнде шетелдiк жұмыс күшiн тартуға рұқсат бepу, сондай-ақ көрсетiлген рұқсаттарды тоқтата тұру және керi қайтарып алу;

      11-бапта:

      2-тармақ алынып тасталсын.

**2-бап.**  Осы Заң 2004 жылдың 1 қаңтарынан бастап қолдануға енгiзiледi.

*Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК